༄༅། །བླ་མའི་བཀའ་དྲིན་དྲན་ནས་གསོལ་བ་འདེབས་ཤིང་ཐུགས་རྗེ་
བསྐུལ་བ་གྲུབ་པའི་སྤྲིན་སྒྲ་ཞེས་བྱ་བ་བཞུགས་སོ། །
ན་མོ་གུ་རུ་མཉྫུ་གྷོ་ཥཱ་ཡ། རབ་འབྱམས་རྒྱལ་བའི་དཀྱིལ་འཁོར་ཀུན་གྱི། །ཁྱབ་བདག་
དཔལ་ལྡན་རྡོ་རྗེ་སེམས་དཔའ། །སྙིགས་དུས་མགོན་མེད་འགྲོ་བའི་དོན་དུ། །གང་འདུལ་ཇི་
བཞིན་ངུར་སྨྲིག་གར་གྱི། །རྣམ་རོལ་བཀའ་དྲིན་གསུམ་དང་ལྡན་པའི། །སྐྱབས་གསུམ་ཀུན་
འདུས་རྗེ་བཙུན་བླ་མ། །སྙིང་ནས་བཀའ་དྲིན་དྲན་པའི་ཡིད་ཀྱིས། །གདུང་བའི་དབྱངས་ཀྱིས་
གསོལ་བ་འདེབས་སོ། །ཚད་མེད་ཐུགས་རྗེའི་སྤྱན་གྱིས་གཟིགས་ལ། །བདག་དང་མར་གྱུར་
སེམས་ཅན་ཐམས་ཅད། །དེང་ནས་བྱང་ཆུབ་མ་ཐོབ་བར་དུ། །སྐད་ཅིག་ཙམ་ཡང་འབྲལ་བ་
མེད་པར། །རྗེས་སུ་བཟུང་ལ་མཆོག་དང་ཐུན་མོང་། །བྱིན་རླབས་བདུད་རྩིས་ཚིམ་པར་མཛོད་
ཅིག །འདས་པའི་སངས་རྒྱས་མང་བོས་སྤངས་ཤིང་། །ད་ལྟ་ཕྱོགས་བཅུའི་འཇིག་རྟེན་ཁམས་
ན། །འཚོ་ཞིང་གཞེས་པའི་སངས་རྒྱས་རྣམས་ཀྱིས། །གདུལ་བར་མ་ནུས་མགོན་སྐྱབས་མེད་
པའི། །བདག་ཅག་སྙིགས་མའི་འགྲོ་བ་དག་ལ། །ཀུན་མཁྱེན་རྒྱལ་བའི་མཛད་པ་སྒྲུབ་པའི། །
སྐྱབས་གསུམ་ཀུན་འདུས་རྗེ་བཙུན་བླ་མ། །བཀའ་དྲིན་དྲན་པས་གསོལ་བ་འདེབས་སོ། །
ཐུགས་རྗེས་བཟུང་ལ་བྱིན་གྱིས་རློབས་ཤིག །དེང་ནས་བྱང་ཆུབ་སྙིང་བོའི་བར་དུ། །ཁྱོད་མིན་
རེ་སའི་སྐྱབས་གཞན་མེད་པས། །འབྲལ་མེད་སྤྱི་གཙུག་ཉི་ཟླའི་སྟེང་དང༌། །སྙིང་གི་པདྨོའི་
ཟེའུ་འབྲུར་བཞུགས་ལ། །མཆོག་དང་ཐུན་མོང་དངོས་གྲུབ་ཀུན་སྩོལ། །སྟོང་གསུམ་མི་མཇེད་
ཞིང་གི་སྟོན་པ། །འདྲེན་པ་མཉམ་མེད་ཟས་གཙང་སྲས་པོ། །བཅུ་གཉིས་མཛད་པས་རྣམ་
པར་རོལ་ཅིང་། །ཞིང་བརྒྱ་ཕུན་ཚོགས་འོད་ཀྱིས་འགེངས་པ། །སྐལ་མེད་བདག་གིས་མངོན་
སུམ་མ་མཐོང༌། །ཐུབ་པའི་ཉི་མ་དུས་ཀྱིས་ནུབ་ནས། །མཚན་ཙམ་ལྷག་མར་ལུས་པའི་དུས་
འདིར། །བདག་ཅག་མགོན་མེད་འགྲོ་བ་རྣམས་ལ། །རྒྱལ་བས་གསུངས་པའི་ཆོས་ཚུལ་
27

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
ཀུན་གྱི། །སྙིང་བོ་མ་ལུས་གཅིག་ཏུ་དྲིལ་ནས། །ལེགས་པར་འདོམས་པས་རྒྱལ་བ་ཀུན་
ལས། །ལྷག་པའི་བཀའ་དྲིན་མཚུངས་པ་མེད་པའི། །སྐྱབས་གསུམ་ཀུན་འདུས་རྗེ་བཙུན་བླ་
མ། །ཡེངས་མེད་དྲན་པས་གསོལ་བ་འདེབས་སོ། །ཐུགས་རྗེ་ཆེན་པོའི་སྤྲིན་ཕུང་དཀྲིགས་
ལ། །བྱིན་རླབས་བདུད་རྩིའི་ཆར་རྒྱུན་ཕོབ་ཅིག །བྱམས་པ་འཇམ་དབྱངས་སྤྱན་རས་
གཟིགས་སོགས། །ས་བཅུའི་དབང་ཕྱུག་རྒྱལ་སྲས་རྣམས་དང༌། །མཆོག་ཟུང་རབ་འབྱོར་
འོད་སྲུང་ལ་སོགས། །འཕགས་མཆོག་རྣམས་དང་བགྲོ་ཞིང་མོལ་བའི། །དགའ་སྟོན་ཆེན་པོ་
མངོན་སུམ་མ་མཐོང་། །མདའ་བསྣུན་ཞབས་སོགས་གྲུབ་མཆོག་རྣམས་དང༌། །འཛམ་གླིང་
མཛེས་བྱེད་རྒྱན་དྲུག་མཆོག་གཉིས། །ལྔ་བརྒྱའི་གཙུག་རྒྱན་ཇོ་བོ་ཡབ་སྲས། །བློ་བཟང་རྒྱལ་
བ་གཉིས་པའི་ཞབས་སོགས། །མཁས་ཤིང་གྲུབ་པའི་དམ་པ་རྣམས་ཀྱིས། །རང་རང་གདུལ་
བྱ་སྨིན་པར་མཛད་ནས། །དག་པའི་ཞིང་དུ་གཤེགས་པའི་དུས་འདིར། །དམིགས་བུས་དོར་
བའི་ལོང་བའི་ཚོགས་དང་། །རྔོན་པས་གཙེས་པའི་རི་དྭགས་ལྟ་བུར། །ཉམ་ཐག་མགོན་མེད་
བདག་ཅག་རྣམས་ལ། །དུས་གསུམ་བདེ་གཤེགས་སྲས་བཅས་ཀུན་གྱི། །ཐུགས་ཀྱི་བཅུད་
བསྡུས་ཟབ་མོའི་གདམས་པ། །སྡུག་བསྔལ་ནད་ཀུན་སེལ་བའི་སྨན་ཆེན། །མ་རིག་མུན་པ་
འཇོམས་པའི་སྒྲོན་མེ། །ཕན་བདེའི་མཆོག་སྩོལ་ཡིད་བཞིན་ནོར་བུ། །དམ་ཆོས་བདུད་རྩིའི་
ཆར་ཆེན་ཕབ་ནས། །དམུ་རྒོད་བདག་རྒྱུད་ཐ་རྒོད་གྱོང་ངོ། །ཇི་བཞིན་འདུལ་འཛིན་ཐམས་
ཅན་མཁྱེན་པ། །བཀའ་དྲིན་ཟླ་མེད་ལྷག་པའི་ལྷ་མཆོག །སྐྱབས་གསུམ་ཀུན་འདུས་རྗེ་བཙུན་
བླ་མ། །སྙིང་ནས་དྲན་པས་གསོལ་བ་འདེབས་སོ། །བདག་དང་མ་རྒན་སེམས་ཅན་རྣམས་
ཀྱི། །འདི་དང་བར་དོ་ཕྱི་མའི་འཇིགས་པ། །མ་ལུས་ད་ལྟ་མྱུར་དུ་སྐྱོབས་མཛོད། །ཆོས་བརྒྱད་
འབྱུང་བོའི་གདོན་གྱིས་ཟིན་ནས། །ཚེ་འདི་དོན་མེད་སྟོང་ལོག་བྱེད་དུས། །རྙེད་དཀའ་དོན་
ཆེན་ནམ་མཁའི་གློག་འདྲར། །འདོམས་པའི་གསུང་གི་ལྕགས་ཀྱུ་རྣོན་པོས། །ཡང་དག་སྙིང་
པོ་ལེན་པར་བསྐུལ་བའི། །བཀའ་དྲིན་མཉམ་མེད་འགྲོ་བའི་འདྲེན་མཆོག །སྐྱབས་གསུམ་
ཀུན་྾། །རྩེ་གཅིག་མོས་པས་གསོལ་྾། །དེང་ནས་སངས་རྒྱས་མ་ཐོབ་བར་དུ། །འབྲལ་
28

བླ་མའི་བཀའ་དྲིན་དྲན་པའི་གསོལ་བ་འདེབས།
མེད་ཐུགས་རྗེས་བྱིན་གྱིས་རློབས་ཤིག །ཉོན་མོངས་དུག་གསུམ་ཆང་གིས་མྱོས་ཤིང་། །ལས་
ངན་རླུང་ཤུགས་དྲག་པོས་བདས་པས། །འཇིགས་རུང་ངན་འགྲོའི་གཡང་ས་ཆེན་པོར། །བག་
མེད་གོམ་པ་འདོར་བར་ཕྱོགས་ཚེ། །ཐུགས་རྗེ་ཉིན་མོར་བྱེད་པའི་འོད་ཀྱིས། །བདེ་འགྲོའི་
ལམ་བཟང་གསལ་བར་སྟོན་པའི། །བཀའ་དྲིན་འཁོར་མེད་བསླུ་མེད་སྐྱབས་མགོན། །སྐྱབས་
གསུམ་ཀུན་྾། །སྙིང་གི་ཁོང་ནས་བཀའ་དྲིན་དྲན་པས། །གསོལ་བ་འདེབས་སོ་བྱིན་གྱིས་
རློབས་ཤིག །མཐའ་མེད་འཁོར་བའི་རྒྱ་མཚོ་ཆེན་པོར། །ལས་དང་ཉོན་མོངས་རྦ་ཀློང་
འཁྲུགས་ཅིང༌། །སྡུག་བསྔལ་ཆུ་སྲིན་མང་བོས་གཟིར་བའི། །སྐྱབས་མགོན་མེད་པའི་འགྲོ་
བ་མ་ལུས། །བསླབ་གསུམ་རྣམ་དག་གྲུ་རྫིངས་བརྟན་པོས། །ཐར་བ་དམ་པའི་གླིང་དུ་འཁྲིད་
པའི། །དེད་དཔོན་བཟང་བོ་འགྲན་གྱིས་ཟླ་མེད། །སྐྱབས་གསུམ་ཀུན་྾། །གདུང་བའི་
དབྱངས་ཀྱིས་གསོལ་བ་྾། །རྒྱུན་ཆད་མེད་པར་བྱིན་གྱིས་རློབས་ཅིག །ཁྲེལ་མེད་རང་བདེ་
འདོད་པའི་སེམས་ཀྱིས། །མྱང་འདས་དམན་པའི་ཕྱོགས་སུ་ཞེན་ཚེ། །བྱམས་དང་སྙིང་རྗེ་
བྱང་ཆུབ་སེམས་ཀྱི། །རིན་ཆེན་ཤིང་རྟ་བཟང་བོར་བསྐྱོན་ནས། །སྐུ་གསུམ་ནོར་བུའི་གླིང་དུ་
འདྲེན་པའི། །ཁམས་གསུམ་ཆོས་ཀྱི་རྒྱལ་བོ་ཆེན་པོ། །སྐྱབས་གསུམ་ཀུན་྾། །སྙིང་ནས་དྲན་
པས་གསོལ་བ་྾། །རྩེ་གཅིག་གསོལ་བ་བཏབ་པའི་མོད་ལ། །ཐུགས་རྗེའི་རྒྱ་མཚོ་ཆེས་ཆེར་
གཡོས་ནས། །བྱིན་རླབས་བདུད་རྩིས་ཚིམ་པར་མཛོད་ཅིག །མི་འདོད་རྒུད་པ་ཀུན་གྱི་འབྱུང་
གནས། །མ་རིག་དུག་ཆུས་མྱོས་པའི་མུན་ནག །ལུང་དང་རིག་པའི་འོད་ཟེར་སྟོང་གིས། །
གསལ་བར་མཛད་པ་བསྟན་པའི་སྒྲོན་མེ། །སྐྱབས་གསུམ་ཀུན་྾། །བཀའ་དྲིན་ཆེན་པོ་རྗེས་
སུ་དྲན་པས། །གསོལ་བ་འདེབས་སོ་བྱིན་གྱིས་རློབས་ཤིག །སྒྱུ་མས་རྨོངས་པར་བྱས་པའི་
འཁྲུལ་འཁོར། །འཁྲུལ་བའི་རྣམ་ཤེས་དྲུག་གི་ཡུལ་སྣང་། །མིང་ཙམ་ལས་གཞན་གྲུབ་པ་མེད་
པའི། །བདེན་གཉིས་གནས་ཚུལ་ཇི་བཞིན་སྟོན་པ། །རྨོངས་པའི་མུན་པ་སེལ་བའི་སྒྲོན་མེ། །
སྐྱབས་གསུམ་ཀུན་འདུས་྾། །གསོལ་བ་འདེབས་སོ་བྱིན་གྱིས་རློབས་ཤིག །ཆོས་རྣམས་ཀུན་
གྱི་གདོད་མའི་གནས་སུ། །སྨྲ་བསམ་བརྗོད་པའི་ཡུལ་ལས་འདས་པའི། །ཆོས་ཉིད་དེ་བཞིན་
29

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
ཉིད་ཀྱི་རང་བཞིན། །མངོན་སུམ་རྗེན་པར་གསལ་བར་སྟོན་པའི། །ཆོས་ཀྱི་རྒྱལ་བོ་ཐམས་
ཅད་མཁྱེན་པ། །སྐྱབས་གསུམ་྾། །བཀའ་དྲིན་དྲན་པས་གསོལ་བ་འདེབས་སོ། །བདག་
འཛིན་འགོང་བོ་རྩད་ནས་ཐོན་ཅིང་། །བདག་མེད་གནས་ལུགས་མངོན་སུམ་འགྱུར་བར། །ད་
ལྟ་ཉིད་དུ་བྱིན་གྱིས་རློབས་ཤིག །དད་བརྩོན་དམ་ཚིག་ལྡན་པ་རྣམས་ལ། །གྲངས་མེད་གསུམ་
ལ་བལྟོས་པ་མེད་པར། །སྐུ་གསུམ་གོ་འཕང་སྐད་ཅིག་ཉིད་ལ། །སྩོལ་མཛད་ཁྱབ་བདག་རྡོ་རྗེ་
འཆང་དབང་། །སྐྱབས་གསུམ་ཀུན་འདུས་རྗེ་བཙུན་བླ་མ། །བཀའ་དྲིན་ཆེན་པོ་རྒྱུན་ཆད་མེད་
པར། །དྲན་པའི་ཡིད་ཀྱིས་གསོལ་བ་འདེབས་སོ། །ཟུང་འཇུག་རྡོ་རྗེ་འཛིན་པའི་གོ་འཕང་། །
མྱུར་དུ་ཐོབ་པར་བྱིན་གྱིས་རློབས་ཤིག །གཞན་གྱིས་བརྗོད་མིན་བདེ་ཆེན་ལྷན་སྐྱེས། །གང་
དུ་ཡང་ནི་རྙེད་པ་མིན་པ། །ཁྱོད་ཞབས་བསྟེན་ཅིང་ཁྱོད་གསུང་ཐོས་པས། །མངོན་སུམ་འགྱུར་
མཛད་བཀའ་དྲིན་ཟླ་མེད། །སྐྱབས་གསུམ་ཀུན་྾། །བཀའ་དྲིན་ཆེན་པོ་སྙིང་ནས་དྲན་པས། །
སྒོ་གསུམ་དད་པས་གསོལ་བ་འདེབས་སོ། །སྒྲིབ་བྲལ་བདེ་སྟོང་དབྱེར་མེད་ལྷན་སྐྱེས། །མྱུར་
དུ་སྐྱེ་བར་བྱིན་གྱིས་རློབས་ཤིག །དུས་གསུམ་སངས་རྒྱས་ཀུན་ཀྱི་ངོ་བོ། །ལུང་རྟོགས་དམ་ཆོས་
བདུད་རྩིའི་འབྱུང་གནས། །འཕགས་ཚོགས་དགེ་འདུན་ཀུན་གྱི་གཙུག་རྒྱན། །མཁའ་འགྲོ་
ཆོས་སྐྱོང་ཡོངས་ཀྱི་མངའ་བདག །བསླུ་མེད་གཏན་གྱི་སྐྱབས་གནས་མཐར་ཐུག །སྐྱབས་
གསུམ་ཀུན་྾། །གསོལ་བ་འདེབས་སོ་བྱིན་གྱིས་རློབས་ལ། །སྲིད་ཞིའི་འཇིགས་པ་ཀུན་ལས་
སྐྱོབས་ཤིག །ངན་སོང་འཇིགས་ལས་སྒྲོལ་པའི་དཔའ་ངོ། །སྡུག་བསྔལ་རྒྱ་མཚོ་སྒྲོལ་བའི་གྲུ་
རྫིངས། །མཐོ་རིས་ཐར་བར་འདྲེན་པའི་དེད་དཔོན། །བླང་དོར་གསལ་བར་སྟོན་པའི་ཉི་མ། །
གཏི་མུག་མུན་པ་སེལ་བའི་སྒྲོན་མེ། །དུག་གསུམ་ནད་ཀུན་འཇོམས་པའི་སྨན་པ། །སྐྱབས་
གསུམ་ཀུན་྾། །སྙིང་ནས་དྲན་པས་གསོལ་བ་འདེབས་སོ། །འབྲལ་མེད་ཐུགས་རྗེས་བྱིན་
གྱིས་རློབས་ཤིག །སྙིགས་མའི་དུས་ཀྱི་སངས་རྒྱས་གཉིས་པ། །ཐུབ་དབང་བསྟན་པ་འཛིན་
པའི་གཙོ་བོ། །བདག་གི་འདི་ཕྱིའི་རེ་ས་སྐྱབས་གནས། །ཆོས་ཀུན་ཐམས་ཅད་མཁྱེན་ཅིང་
གཟིགས་པ། །སྐྱབས་གསུམ་×། །སྒོ་གསུམ་གུས་པས་གསོལ་྾། །དུས་འདི་ནས་བཟུང་བྱང་
30

བླ་མའི་བཀའ་དྲིན་དྲན་པའི་གསོལ་བ་འདེབས།
ཆུང་བར་དུ། །ཁྱོད་མིན་རེ་སའི་སྐྱབས་གཞན་མེད་པས། །ཤི་འམ་གསོན་ནམ་སྐྱིད་རུང་སྡུག་
རུང་། །དུས་དང་གནས་སྐབས་ཇི་ལྟར་གྱུར་ཀྱང་། །རིགས་བརྒྱའི་ཁྱབ་བདག་རྗེ་བཙུན་དམ་
པ། །སྐྱབས་གསུམ་ཀུན་འདུས་བླ་མ་མཁྱེན་ནོ། །མཁྱེན་བརྩེ་ནུས་པའི་མཐུ་དཔུང་བསྐྱེད་
ལ། །ཐུན་མོང་མཆོག་གི་དངོས་གྲུབ་མ་ལུས། །འབད་རྩོལ་མེད་པར་ལྷུན་གྱིས་གྲུབ་པར། །
རྗེ་བཙུན་བླ་མས་བྱིན་གྱིས་རློབས་ཤིག །འདི་ལྟར་བསྐྲུན་པའི་དགེ་ཚོགས་རྒྱ་མཚོས། །
འདི་ནས་སངས་རྒྱས་མ་ཐོབ་བར་དུ། །སྐྱབས་གསུམ་ཀུན་འདུས་རྗེ་བཙུན་བླ་མས། །དགྱེས་
བཞིན་རྗེས་སུ་འཛིན་པར་གྱུར་ཅིག །དེང་ནས་ཁྱོད་མཉེས་ཁོ་ན་བསྒྲུབ་ཅིང་། །རྒྱལ་བ་ཀུན་
གྱི་ལུང་དང་རྟོགས་པའི། །ཆོས་ཚུལ་མ་ལུས་ལེགས་པར་བཟུང་ནས། །བླ་མེད་བྱབ་ཆུབ་ཐོབ་
པར་གྱུར་ཅིག །ཁྱད་པར་སྐྱབས་གསུམ་ཀུན་འདུས་བླ་མ། །སྟོབས་བཅུ་མངའ་བའི་གོ་འཕང་
བརྙེས་ཚེ། །རྒྱལ་ཚབ་སྲས་ཀྱི་ཐུ་བོར་གྱུར་ནས། །བསྟན་དང་འགྲོ་བའི་དཔལ་དུ་གྱུར་ཅིག །
༧པཎ་ཆེན་རིན་པོ་ཆེ་ཉིད་ཀྱིས། སྐྱབས་བསླུ་མེད་བདག་གི་དགེ་བའི་བཤེས། །བཀའ་མདོ་རྒྱུད་གདམས་པ་མ་ལུས་
པ། །དོན་རྒྱལ་བའི་དགོངས་པ་ཇི་བཞིན་དུ། །དུས་ད་ལྟ་མ་སྦས་ལྷུག་པར་འདོམས། །ངའི་གསུམ་ལྡན་བླ་མ་འགྲན་ཟླ་
མེད། །ཅེས་པའི་དོན་དང་མཐུན་པར་བླ་མའི་བཀའ་དྲིན་དྲན་པའི་སྒོ་ནས་གསོལ་བ་འདེབས་པ་འདི། སྤྱིར་བཀའ་དྲིན་
གསུམ་ལྡན་གྱི་བླ་མ་སོགས་ཀྱི་ཐུགས་རྗེ་བསྐུལ་བའི་ཚིག་ནུས་པ་ཤིན་ཏུ་ཆེ་བ་ཞིག་སྣང་བས། རང་གང་མོས་ཀྱི་བླ་མ་
སྤྱི་ལ་སྦྱར་ཆོག་པར་མཚན་དང་བསྐྱར་ཚིག་ལྟ་བུར་འགྱུར་བའི་ཚིག་གཞན་ལ་སྣོན་བྲི་ཅུང་ཟད་དགོས་པ་རྣམས་བཅོས་
པ་མ་གཏོགས། གཞན་པཎ་ཆེན་བློ་བཟང་ཆོས་ཀྱི་རྒྱལ་མཚན་ཉིད་ཀྱི་ཐུན་མོང་མ་ཡིན་པའི་ཕྱི་ནང་གསང་པའི་རྣམ་པར་
ཐར་བ་བརྗོད་ཚུལ་ཡིན་ན་མཚན་བསྒྱུར་བ་སོགས་མི་རུང་མོད། འོན་ཀྱང་ཞུ་བ་བོ་རྣམས་ཀྱིས་མདོ་རྒྱུད་སྤྱིའི་ལུགས་ཀྱི་
བླ་མའི་བཀའ་དྲིན་དྲན་པའི་གསོལ་འདེབས་ཁྱད་པར་ཅན་མཚན་དངོས་བཅུག་པ་ནི་དགོས་ཚུལ་ཞུས་པ་ལྟར་གནང་
བར་སྣང་ངོ་། །
མདོ་སྔགས་དང་མཁས་གྲུབ་དམ་པའི་དགོངས་དོན་སྤྱི་དང་མཐུན་པར་བསྒྲུབ་པའི་རྟགས་ལ་རྗེ་འདི་ཉིད་ཀྱིས།
མདོ་རྒྱུད་དང་མཁས་གྲུབ་དམ་པ་རྣམས་ཀྱི་བཀའ་སྲོལ་བཞིན་ཞེས་གསུངས་པའི་ཕྱིར། དོན་དེ་ལྟར་ཡིན་ཕྱིར་རྩ་བའི་
བླ་མ་སྤྱི་ལ་སྦྱར་ནས་ཁྱེར་བས་སྐྱོན་དུ་མི་འགྱུར་རོ། །ཡང་དེ་ཉིད་ཀྱིས་མིང་སྤེལ་གྱི་མཚམས་འདིར། རང་གང་མོས་ཀྱི་
31

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
བླ་མའི་མཚན་བཅུག་པས་ཀྱང་ལེགས་པར་འགྱུར་རོ། །ཞེས་གསུངས་ཀྱང་། འདོན་པའི་སྐབས་སུ་མང་བོ་བཅུག་ནའང་
འདོན་པའི་གོ་ས་འགོག་པ་དང་། དབྱངས་བྱེད་པའི་ཚེ་མི་འགྲིག་པར་འདུག་པས། དེའི་ཕྱིར་འཁྱེར་བདེ་བར་དབེན་པ་
ལ་དགའ་བ་འཕྲིན་ལས་རབ་བརྟན་གྱིས་སྦྱར་བ་འདིས་ཀྱང་འགྲོ་དོན་བླ་ན་མེད་པ་འབྱུང་བར་གྱུར་ཅིག ། ། །སརྦ་མངྒ་
ལམ།།
32